CELEX: 32021D1827
Language: lv
Date: 2021-10-18 00:00:00
Title: Komisijas Īstenošanas lēmums (ES) 2021/1827 (2021. gada 18. oktobris) par pasta pakalpojumu un pakalpojuma kvalitātes uzlabošanas standartiem, kas izstrādāti Eiropas Parlamenta un Padomes Direktīvas 97/67/EK īstenošanas vajadzībām (Dokuments attiecas uz EEZ)

19.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 369/16
               
            
         KOMISIJAS ĪSTENOŠANAS LĒMUMS (ES) 2021/1827
         (2021. gada 18. oktobris)
         par pasta pakalpojumu un pakalpojuma kvalitātes uzlabošanas standartiem, kas izstrādāti Eiropas Parlamenta un Padomes Direktīvas 97/67/EK īstenošanas vajadzībām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 97/67/EK (2) 20. pantu dalībvalstīm jānodrošina, ka universālā pakalpojuma sniedzēji norāda uz Eiropas Savienības Oficiālajā Vēstnesī publicētajiem standartiem, ja tas vajadzīgs lietotāju interesēs, un īpaši, sniedzot minētās direktīvas 6. pantā minēto informāciju.
                  
               
                     (2)
                  
                  
                     Komisija 2008. gada 9. oktobrī izdeva standartizācijas pieprasījumu M/428 pasta pakalpojumu jomā. Ar Komisijas Īstenošanas lēmumu C(2016) 4876 (3) Komisija lūdza Eiropas Standartizācijas komiteju (CEN) izstrādāt un pārskatīt Eiropas standartus vai Eiropas standartizācijas nodevumus, lai atbalstītu Direktīvas 97/67/EK 20. panta īstenošanu un Komisijas paziņojuma “Ceļvedis vienotā tirgus pilnveidei paku piegādes jomā – sekmēt uzticēšanos piegādes pakalpojumiem un veicināt tirdzniecību internetā” (4) 5. darbību.
                  
               
                     (3)
                  
                  
                     Pamatojoties uz Īstenošanas lēmumā C(2016) 4876 izklāstīto pieprasījumu, CEN pārskatīja standartu EN 13850:2012 par prioritāro un pirmās klases viengabala sūtījumu pārsūtīšanas laika “no gala līdz galam” mērīšanu un aizstāja to ar EN 13850:2020; pārskatīja EN 14012:2008 par sūdzību izskatīšanas principiem un to aizstāja ar EN 14012:2019; pārskatīja EN 14615:2005 par digitālām frankējumzīmēm, lai pielāgotu to jaunajām prasībām par drošu datu drukāšanu, un to aizstāja ar EN 14615:2017; pārskatīja EN 14142-1:2011 un CEN/TR 14142-2:2011, lai pielāgotu tos jaunajam starptautiskajam standartam ISO 19160-4:2017 par adresēšanu (starptautiskās pasta adreses komponentes un veidnes valoda), un tos aizstāja ar EN ISO 19160-4:2017.
                  
               
                     (4)
                  
                  
                     Pamatojoties uz pieprasījumu, kas izklāstīts 2008. gada 9. oktobra standartizācijas pieprasījumā M/428, CEN pārskatīja standartu EN 14508:2003+A1:2007 par neprioritāro sūtījumu nogādāšanas ātrumu un aizstāja to ar EN 14508:2016; pārskatīja EN 14534:2003+A1:2007 par liela apjoma sūtījumu nogādāšanas ātrumu un aizstāja to ar EN 14534:2016, kas labots ar EN 14534:2016/AC:2017, un laboja EN 13724:2013 par privāto pastkastīšu atvērumiem un vēstuļu plāksnēm, publicējot labojumu EN 13724:2013/AC:2016.
                  
               
                     (5)
                  
                  
                     Atsauces uz standartiem EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 un EN 13724:2013 ir publicētas ar Komisijas Paziņojumu 2015/C 159/01 (5).
                  
               
                     (6)
                  
                  
                     Komisija kopā ar CEN ir novērtējusi, vai standarti EN 13850:2020, EN 14012:2019, EN 14615:2017 un EN ISO 19160-4:2017 atbilst Īstenošanas lēmumā C(2016) 4876 izklāstītajam pieprasījumam.
                  
               
                     (7)
                  
                  
                     Komisija kopā ar CEN ir novērtējusi, vai standarti EN 14508:2016 un EN 14534:2016, kas labots ar EN 14534:2016/AC:2017, atbilst prasībai, kas izklāstīta 2008. gada 9. oktobra standartizācijas pieprasījumā M/428.
                  
               
                     (8)
                  
                  
                     Standarti EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 un EN 14534:2016, kas labots ar EN 14534:2016/AC:2017, atbilst Direktīvā 97/67/EK minētajai prasībai par tehnisko standartu turpmāku saskaņošanu. Tāpēc atsauces uz minētajiem standartiem un EN 13724:2013/AC:2016 labojums EN 13724:2013 ir jāpublicē Eiropas Savienības Oficiālajā Vēstnesī.
                  
               
                     (9)
                  
                  
                     Standarti EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 un EN 14534:2016, kas labots ar EN 14534:2016/AC:2017, aizstāj standartus EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 un EN 14534:2003+A1:2007. Tāpēc atsauces uz standartiem EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 un EN 14534:2003+A1:2007 Eiropas Savienības Oficiālajā Vēstnesī ir jāatsauc.
                  
               
                     (10)
                  
                  
                     Skaidrības un juridiskās noteiktības labad pilnīgs saraksts ar atsaucēm uz tehniskajiem standartiem, kas izstrādāti Direktīvas 97/67/EK īstenošanas vajadzībām, būtu jāpublicē vienā tiesību aktā. Tāpēc šajā lēmumā būtu jāiekļauj arī citas atsauces uz tehniskajiem standartiem, kas publicētas Paziņojumā 2015/C 159/01. Tāpēc ir lietderīgi minēto paziņojumu atcelt,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī publicē atsauces uz pasta pakalpojumu un pakalpojuma kvalitātes uzlabošanas tehniskajiem standartiem, kas izstrādāti Direktīvas 97/67/EK īstenošanas vajadzībām un uzskaitīti šā lēmuma pielikumā.
         
         
            2. pants
            Paziņojumu 2015/C 159/01 atceļ.
         
         
            3. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 18. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 97/67/EK (1997. gada 15. decembris) par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai (OV L 15, 21.1.1998., 14. lpp.).
         
            (3)  Komisijas Īstenošanas lēmums C(2016) 4876 (2016. gada 1. augusts) par standartizācijas pieprasījumu Eiropas Standartizācijas komitejai attiecībā uz pasta pakalpojumiem un pakalpojumu kvalitātes uzlabošanu, atbalstot Eiropas Parlamenta un Padomes Direktīvu 97/67/EK (1997. gada 15. decembris).
         
            (4)  COM(2013) 886 final, 2013. gada 16. decembris.
         
            (5)  Komisijas paziņojums saistībā ar īstenojamo Eiropas Parlamenta un Padomes Direktīvu 97/67/EK (1997. gada 15. decembris) par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai (Tehnisko standartu nosaukumu un atsauču publikācija direktīvas 20. panta nozīmē) (OV C 159, 13.5.2015., 1. lpp.).
      
      
         
            PIELIKUMS
            
                        
                           Nr.
                        
                     
                     
                        
                           Atsauce uz standartu
                        
                     
                  
                        1.
                     
                     
                        EN 13619:2002
                        Pasta pakalpojumi. Sūtījumu apstrāde. Apstrādē izmantojamās vēstuļu optiskās pazīmes
                     
                  
                        2.
                     
                     
                        EN 13724:2013
                        Pasta pakalpojumi. Pastkastīšu atvērumi. Prasības un testa metodes
                        EN 13724:2013/AC:2016
                     
                  
                        3.
                     
                     
                        EN 13850:2020
                        Pasta pakalpojumi. Pakalpojumu kvalitāte. Atsevišķu prioritāro un pirmās klases sūtījumu kopējā pārsūtīšanas laika mērīšana
                     
                  
                        4.
                     
                     
                        EN 14012:2019
                        Pasta pakalpojumi. Pakalpojumu kvalitāte. Sūdzību izskatīšanas principi
                     
                  
                        5.
                     
                     
                        EN 14508:2016
                        Pasta dienesti. Pakalpojumu kvalitāte. Neprioritāro un otrās klases viengabala sūtījumu nogādāšanas ātruma mērīšana
                     
                  
                        6.
                     
                     
                        EN 14534:2016
                        Pasta dienesti. Pakalpojumu kvalitāte. Liela apjoma sūtījumu nogādāšanas ātruma mērīšana
                        EN 14534:2016/AC:2017
                     
                  
                        7.
                     
                     
                        EN 14615:2017
                        Pasta pakalpojumi. Digitālās frankējumzīmes. Izmantošana, drošība un projektēšana
                     
                  
                        8.
                     
                     
                        EN ISO 19160-4:2017
                        Adresācija. 4. daļa: Starptautiskās pasta adreses komponentes un veidnes valoda (ISO 19160-4:2017)